Íslenska karlalandsliðið í körfubolta mætir Rússlandi í öðrum leik sínum í undankeppni HM 2023 á morgun. Íslensku leikmennirnir segja aðstæður í Rússlandi frábærar og eru fullir sjálfstrausts fyrir leikinn.
Eftir fyrstu umferð riðilsins eru Rússar á toppnum eftir sigur á Ítölum á föstudag. Ísland vann á sama tíma Holland 79-77. Leikur Íslands og Rússlands átti að fara fram Íslandi en þar sem enginn völlur á Íslandi er samþykktur af Alþjóðakörfuknattleikssambandinu þurfti að færa hann til Rússlands. Baldur Þór Ragnarsson aðstoðarþjálfari íslenska liðsins segir aðstæður í Rússlandi til fyrirmyndar.
Sagði Baldur Þór. Elvar Már Friðriksson, leikmaður liðsins, tekur undir með Baldri, og segir íslenska liðið ekki stefna á neitt annað en sigur á morgun.
Sagði Elvar Már. Leikur Íslands og Rússlands í undankeppni HM karla í körfubolta hefst klukkan fimm á morgun og verður sýndur beint á RÚV 2 en upphitun í HM stofunni hefst klukkan hálf fimm.